गंदे पानी की सप्लाई से लोग परेशान
भास्कर संवाददाता| भुच्चो मंडी
बसस्टैंड के नजदीकी दुकानों पर पीने वाले पानी की जगह गंदा पानी सप्लाई होने से इलाके के लोग परेशान हैं। गंदे पानी की सप्लाई से आक्रोशित आम आदमी पार्टी के सर्किल इंचार्ज लखवीर सिंह काका, ब्रिश्भान बंसल, सुखजीतपाल सिंह, निक्का सिंह बूटा सिंह ने कहा कि इस इलाके में पिछले लम्बे समय से गंदा पानी सप्लाई हो रहा है पर सबंधित विभाग ने इस समस्या की तरफ कोई ध्यान नहीं दिया। उन्होंने कहा की पीने वाली पानी की सप्लाई में सीवरेज का गंदा पानी मिक्स हो कर रहा है।
दुकानदारों आप नेताओं ने सप्लाई हुआ गंदा पानी दिखाया और कहा कि यह पानी बीमारी जरूर फैला सकता है। दुकानदारों ने आरोप लगाया कि इस गंदे पानी ने उनके स्टोर टैंकों में पहले से पड़े पानी को भी खराब कर दिया है।
कई दुकानदारों ने बताया की इस समस्या से परेशान होकर उन्होंने जलघर के कनेक्शन बंद करवा दिए हैं और मजबूरन ज्यादा खर्च कर उन्हें मोटर लगवानी पड़ी।
इस सबंध में जब वाटर सप्लाई सीवरेज विभाग के जेई विक्रमजीत सिंह ने कहा कि किसी ने भी उन्हें इस समस्या की जानकारी नहीं दी, वह अभी कर्मचारी भेज कर इस समस्या का हल करवा देते हैं। ब्रिज सिंगला
भुच्चो मंडी में सप्लाई हुआ गंदा पानी दिखाते दुकानदार आप नेता।
hin_Deva awa_Deva hin_Deva hin_Deva hin_Deva hin_Deva hin_Deva